Alex Van Halen

Alexander Arthur «Alex» Van Halen (født 8. mai 1953 i Nijmegen) er en nederlandsk-amerikansk trommeslager og medlem av hardrock-bandet Van Halen.

 Bakgrunn 
Alex ble født i Nijmegen i Nederland, av nederlandske Jan Van Halen og indonesiske Eugenia. Familien flyttet til Pasadena i California i USA i 1962. Alex giftet seg med Valeria Kendall i 1983 etter to års forlovelse. Ekteskapet endte med skilsmisse i 1984. Han giftet seg senere med Kelly Daniels, som han fikk sønnen Aric Van Halen med. Han skilte seg fra Kelly i 1996. Hans tredje hustru er Stine Schyberg, som han giftet seg med i 2000. De har sammen sønnen Malcolm Van Halen.

 Musikk 

Både Alex og broren Eddie Van Halen ble trent innen klassisk piano i barndommen. Alex begynte ettervert å spille gitar, mens Eddie interesserte seg for trommer. Etter en tid byttet de om, og siden har Eddie spilt gitar og Alex har holdt seg ved trommene. Da Alex gikk på Pasadena City College møtte han Mark Stone og David Lee Roth, som sammen startet bandet Mammoth.

I 1974 endret Mammoth navnet til Van Halen og erstattet Mark Stone med Michael Anthony. De ble signert med Warner Brothers i 1977 og ga ut det selvtitulerte debutalbumet Van Halen i 1978.

 Referanser 

 Eksterne lenker 
 Alex Van Halen, Drummerworld
 Biografer for Van Halen, tilhengerside



Kategori:Trommeslagere fra USA
Kategori:Van Halen
Kategori:Medlemmer av Rock and Roll Hall of Fame (gruppemedlem)
Kategori:Personer fra USA født i Nederland
Kategori:Personer fra Nijmegen
Kategori:Personer fra USA av indonesisk opphav